MORE ลบ 4 วัน 17% เซ่น “ม้อ” ลาออกซีอีโอ หลังถูกแจ้งความฐานปั่นหุ้น
MORE ร่วง 4 วัน 17.39% รับข่าว “อมฤทธิ์ กล่อมจิตเจริญ” (ม้อ) ลาออกซีอีโอ หลัง “ก.ล.ต.” แจ้งความ “ปอศ.” ฐานเข้าข่ายสร้างราคา และทำให้บริษัทหลักทรัพย์ได้รับความเสียหาย
MORE ร่วง 4 วัน 17.39% รับข่าว “อมฤทธิ์ กล่อมจิตเจริญ” (ม้อ) ลาออกซีอีโอ หลัง “ก.ล.ต.” แจ้งความ “ปอศ.” ฐานเข้าข่ายสร้างราคา และทำให้บริษัทหลักทรัพย์ได้รับความเสียหาย
13 ก.พ. 2566

ผู้สื่อข่าวรายงานว่า วันนี้ (13 ก.พ.66) ราคาหุ้น บริษัท มอร์ รีเทิร์น จำกัด (มหาชน) หรือ MORE ณ เวลา 11:48 น. อยู่ที่ระดับ 0.38 บาท ลบ 0.01 บาท หรือ 2.56% สูงสุดที่ระดับ 0.38 บาท ต่ำสุดที่ระดับ 0.36 บาท ด้วยมูลค่าการซื้อขาย 14.46 ล้านบาท

โดยราคาหุ้น MORE ปรับตัวลงต่อเนื่อง 4 วันติด คิดเป็นเปลี่ยนแปลงราว 17.39% คาดมีสาเหตุจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้นำหลักฐานเข้าร้องทุกข์กล่าวโทษกับกองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ (บก.ปอศ.) ผู้กระทำความผิดกรณีการซื้อขายหลักทรัพย์ MORE ที่อาจเข้าข่ายเป็นการสร้างราคา และทำให้บริษัทหลักทรัพย์ได้รับความเสียหาย จำนวน 18 ราย โดยหนึ่งในรายชื่อนั้นคือ นายอมฤทธิ์ กล่อมจิตเจริญ กรรมการ กรรมการบริหาร และประธานเจ้าหน้าที่บริหาร MORE
ทั้งนี้ล่าสุดเมื่อวันที่ 10 ก.พ.66 นายอมฤทธิ์ กล่อมจิตเจริญ ได้มีความประสงค์ขอลาออกจากตำแหน่งกรรมการ กรรมการบริหาร และประธานเจ้าหน้าที่บริหาร เพื่อเตรียมเข้าสู่กระบวนการสอบสวนเพื่อพิสูจน์ตนเองในชั้นการสอบสวน
อย่างไรก็ดีก่อนหน้านี้สำนักงานป้องกันและปราบปรามการฟอกเงิน (ปปง.) เตรียมส่งเรื่องให้พนักงานอัยการยื่นคำร้องค่อศาลยึดทรัพย์คดี “อภิมุข” และพวก จากกรณีการซื้อขายหุ้น MORE เหตุมีพฤติกรรมฉ้อโกง โดยยึดทรัพย์ตกเป็นของแผ่นดิน จำนวน 59 รายการ พร้อมดอกผล มูลค่า 4,470 ล้านบาท